Apstiprinu:

Latvijas Lauksaimniecībs universitātes

Komisijas priekšsēdētājs Arnis Mugurēvičs

\_\_\_\_\_\_\_\_\_\_\_\_\_\_\_\_\_\_

2018. gada\_\_\_.\_\_\_\_\_\_

Izstrādāti Pamatojoties uz Nr.3.2.-24/IĪPK-P03/2018

LLU Intelektuālā īpašuma pārvaldības komisijas sēdes lēmumu

**Latvijas Lauksaimniecības universitātes**

**Latvijas patenta Nr. LV 14511 B uz izgudrojumu**

**“Kēksu ar topinambūra pulvera piedevām ražošanas paņēmiens”**

**Izsoles noteikumi**

**1. Vispārīgie noteikumi**

1.1. Tiek komercializēts Latvijas patents Nr. LV 14511 B uz izgudrojumu “Kēksu ar topinambūra pulvera piedevām ražošanas paņēmiens”, kā arī speciālas zināšanas un zinātība attiecībā uz topinambūra pulveri saturoša kēksa ražošanu.

1.2. Izsoles rīkotājs Latvijas Lauksaimniecības universitāte, reģistrācijas nr. 90000041898, juridiskā adrese: Lielā ielā 2, Jelgava, LV-3001

2. Izsoles sākumcena – 1500,00 EUR (viens tūkstotis pieci simti euro 00 centi) (bez PVN).

3. Izsoles forma – rakstiska izsole.

**2.** **Pieteikums**

2.1. Pretendenta pieteikšanās termiņš, pieteikumu iesniegšanas un reģistrēšanas kārtība, datums, laiks un vieta:

2.2. Piedalīšanos Izsolē Pretendents apliecina, iesniedzot atbilstoši šīs izsoles nolikumam sagatavotu pieteikumu. Pieteikumam jābūt ievietotam aizlīmētā aploksnē, kura ir parakstīta, un uz kuras jābūt norādītam: “Latvijas patents Nr. LV 14511 B uz izgudrojumu “Kēksu ar topinambūra pulvera piedevām ražošanas paņēmiens”” un Pretendenta nosaukumam.

2.4. Pieteikums jānosūta ierakstītā vēstulē pa pastu vai jāiesniedz personīgi Jelgavas pilī, Lielajā ielā 2, Jelgavā, Lietvedības daļā, 181. kab. līdz **2019. gada 18. janvāra plkst. 16.00.**  Saņemtie pieteikumi tiek reģistrēti to saņemšanas secībā.

2.5. Visi pieteikumi, kas tiks iesniegti (iesūtīti) pēc noteiktā termiņa, netiks pieņemti, un bez atvēršanas tiks atdoti vai nosūtīti atpakaļ Pretendentam. Līdz noteiktā termiņa beigām Pretendents savu pieteikumu var atsaukt rakstiskā veidā, iesniedzot vēstuli personīgi vai nosūtot to pa pastu uz norādīto adresi.

**3. Iesniegto pieteikumu atvēršana un pieteikuma derīguma termiņš:**

3.1. Izsoles komisija (turpmāk tekstā – Komisija) pieteikumus atvērs Jelgavas pilī, Lielā ielā 2, Jelgavā, 184. kabinetā **2019. gada 21. janvārī, plkst. 11.00.**

3.2. Pieteikumu atvēršanas Komisijas sēde ir atklāta.

**4.Izsolei obligāti iesniedzamie dokumenti:**

4.1.Izsolei iesniedzamo pieteikumu veido šādu obligāti iesniedzamo dokumentu kopums:

4.1.1. pretendenta reģistrācijas apliecības, apliecināta kopija (juridiskai personai) / personas apliecinoša dokumenta kopija un deklarētās dzīvesvietas izziņas kopija (fiziskai personai);

4.1.2. atbilstoši šīs Izsoles nolikuma 1. pielikumā pievienotajai formai noformēts Pretendenta pieteikums Izsolei.

4.2. Pretendenta dokumenti jāsagatavo, ņemot vērā šī Nolikuma prasības.

**5. Pieteikuma noformējuma prasības:**

5.1. Pieteikums jāsagatavo latviešu valodā, tam jābūt skaidri salasāmam, bez labojumiem un dzēsumiem.

5.2. Iesniedzamo dokumentu kopijas Pretendents apliecina normatīvajos aktos noteiktajā kārtībā.

**6. Izsoles pieteikumu izvērtēšana**

6.1. Izsoles komisija pārbauda, vai izsoles prasībām atbilstošie pieteikumi satur visus šajā Nolikumā pieprasītos dokumentus un informāciju un vai iesniegtie dokumenti un informācija atbilst Nolikuma prasībām. Izsoles komisija ir tiesīga izslēgt no dalības rakstiskajā izsolē pieteikumus, kuri nesatur visus šajā Nolikumā pieprasītos dokumentus un informāciju, vai iesniegtie dokumenti vai informācija neatbilst šī Nolikuma prasībām.

6.2. Nolikuma prasībām atbilstošie pieteikumi tiks salīdzināti un vērtēti pēc lielākās piedāvātās cenas (maksa jānorāda bez PVN un jānoapaļo līdz veseliem centiem);

6.3. Ja vairākiem Pretendentiem būs vienādas lielākās cenas EUR, Pretendentiem tiks piedāvāts rakstiski 5 (piecu) kalendāro dienu laikā pārskatīt savus pieteikumus un piedāvāt tādu pašu vai lielāku maksu EUR, nosakot piedāvājumu iesniegšanas un atvēršanas datumu, laiku, vietu un kārtību.

6.4. Gadījumā, ja atkārtoti, diviem vai vairākiem Pretendentiem piedāvātā lielākā maksa ir vienāda vai, ja neviens no Pretendentiem, kuri piedāvājuši vienādu augstāko maksu, neiesniedz jaunu piedāvājumu par augstāku maksu, Izsoles komisija pieteikumu iesniegšanas secībā rakstiski piedāvā minētajiem Pretendentiem slēgt Licences līgumu atbilstoši to nosolītajai maksai.

1. **Pretendenta tiesības un pienākumi**

7.1. Pretendenta tiesības:

7.1.1. iegūt nepieciešamo papildus informāciju par Izsoles nolikumu.

7.2. Pretendenta pienākumi:

7.2.1. ievērot visus šīs Izsoles nolikuma nosacījumus;

7.2.2. segt visus izdevumus, kas saistīti ar pieteikuma sagatavošanu un iesniegšanu. Pretendentam nav tiesības prasīt kompensēt izdevumus, kas saistīti ar Izsoles pieteikuma sagatavošanu un iesniegšanu, neatkarīgi no Izsoles rezultātiem;

7.2.3. pēc Izsoles rezultātu paziņošanas Pretendentam – Izsoles uzvarētājam ar Pārdevēju 7 (septiņu) darba dienu laikā pēc rakstiskās Izsoles rezultātu paziņošanas jānoslēdz līgums par Licences līguma pirkšanu (līguma projekts pielikumā Nr. 2).

7.2.4 sniegt Izsoles komisijai tās pieprasīto informāciju un dokumentāciju tās noteiktajā apjomā un termiņā. Minētā pienākuma neizpildes gadījumā Izsoles komisijai ir tiesības pieņemt, ka Pretendents nespēj izpildīt attiecīgo prasību.

1. **Izsoles komisijas tiesības un pienākumi**

8.1. Komisijas tiesības:

8.1.1. rakstveidā pieprasīt no Pretendentiem, papildus ziņas, skaidrojumus, dokumentāciju vai jebkādu cita veida informāciju par to iesniegtajiem pieteikumiem, t.sk. atsevišķu apstākļu apstiprināšanai var tikt pieprasīta papildus dokumentācija/informācija, kas nolikumā nav konkrēti uzrādīta;

8.1.2. neskaidrot Pretendentiem izsoles gaitā pieņemto lēmumu pamatojumu;

8.1.3. pieņemt lēmumu neatzīt par uzvarētāju un neslēgt līgumu ne ar vienu no Pretendentiem;

8.1.4. pārtraukt izsoli jebkurā tās stadijā līdz lēmuma par uzvarētāja noteikšanu paziņošanai;

8.1.5. veikt Pretendentu atlasi vairākās kārtās;

8.1.6. citas tiesības, kas nav pretrunā ar normatīvajiem aktiem.

8.2. Komisijas pienākumi:

8.2.1. pieņemt pieteikumus, kas iesniegti šīs Izsoles nolikuma prasībām atbilstošā termiņā un formā;

8.2.2. sniegt informāciju un skaidrojumus par šīs Izsoles nolikumu.

**9.Konfidencialitāte**

9.1. Izsolei iesniegto pieteikumu un citu materiālu saturu Komisijai aizliegts izplatīt, pavairot vai jebkādā veidā izpaust, izņemot Latvijas Republikas normatīvajos aktos noteiktos gadījumus un tajos noteiktajā kārtībā.

9.2. Pretendentu iesniegtos pieteikuma materiālus drīkst izmantot tikai pieteikumu izvērtēšanai un Izsoles rezultātu noteikšanai, to izmantošanai citiem mērķiem nepieciešama pieteikuma iesniedzēja piekrišana.

**10.Īpašie noteikumi:**

10.1. Līguma izpildes laikā noteikti 1% maksājumi no apgrozījuma, izstrādni ieviešot ražošanā.

10.2. Licences līgums tiek slēgts uz pieciem gadiem, Licences līgums darbojas kā vienkārša licence uz pieciem gadiem, ar iespēju līgumu pagarināt.

10.3. Licences līgums paredz, ka pirmo piecu gadu laikā visi gūtie ienākumi no Licences līguma tiks ieguldīti LLU darbības nodrošināšanā.

Pielikumā:

1. Pieteikums dalībai izsolē *(Pielikums Nr.1).*

2. Licences līgums *(Pielikums Nr.2).*